**OKTATÓFILM KÖZÉPISKOLÁSOK RÉSZÉRE (A klímaváltozás erdőkre gyakorolt hatása egyetemesen és az osztrák-magyar határtérségben)**

2. számú megbeszélés a középiskolában oktató pedagógusokkal a 10-15 perces oktatófilm szinopszisának véleményezése témakörben

**Időpontja: 2022. augusztus 4. 10:00-11:30, online megbeszélés (Microsoft Teams)**

**Résztvevő pedagógusok:**

* Rikker Zsófia – Roth Gyula Erdészeti, Faipari Szakképző Iskola és Kollégium – Sopron
* Varga Rita - Roth Gyula Erdészeti, Faipari Szakképző Iskola és Kollégium – Sopron


**Vas Megyei Önkormányzati Hivatal:**


* Bálint Anita projektkoordinátor, Nemzetközi Csoport
* Bánovits Judit szakmai projektmegvalósító, Nemzetközi Csoport


**EFFIX-Marketing Kft.:**


* Pakai Péter Sándor, ügyvezető
* Fleck Adrienn, projektmenedzser











**Összefoglaló a megbeszélésen elhangzottakról:**

**Témakörök:**

* A projekt során kialakításra kerülő oktatófilm szinopszisának átbeszélése.
* Az oktatófilmmel kapcsolatos storyboard, tartalmi forgatókönyv megvitatása.
* Jövőbeli feladatok részletezése.

A megbeszélésen felvázolt szinopszis elfogadásra került a pedagógusok részéről.

A középiskolai tanárok részéről érkezett felvetések, vélemények, észrevételek:

* Az oktatófilmben megjeleníteni kívánt téma megfelelő, hiszen gyakorlatilag felöleli a középiskolai tananyagot.
* Fontos szempont, hogy ne csak meditációs, relaxációs zenei aláfestés kerüljön a filmre. Javasolt, hogy lendületes zenei aláfestést is kapjon, hiszen ezzel ragadható meg igazán a diákok figyelme.
* Nagy hangsúlyt kell fektetni az oktatófilm címére is, hiszen a diákok tanulásában kulcsszerepet töltenek be a YouTube videók. Kulcsszavak alapján keresnek, így lényeges, milyen címet kap a videó.
* Javasolt lenne, hogy erdész is jelenjen meg a videóban, például erdősítés közben. Ennek célja: a szakma megítélésének javítása. A javasolt erdész: Horváth Flórián, az Év Erdésze verseny 3. helyezettje, tavaly pedig 2. helyezett volt.
* A forgatás(ok) időpontjának és helyének jelzése az éppen aktuális erdőrész tulajdonosa részére mindenképpen javasolt.
* A patak kiszáradása témakörhöz javasolt helyszín: Pedagógus forrás vagy Tolvaj-árok közepe.

Vas Megyei Önkormányzati Hivatal javaslata: a TAEG Zrt. részéről Köveskúti Zoltán tud segíteni a helyszínválasztások kapcsán.

Feladatok:

* A végleges tartalmi forgatókönyv megküldése 1-2 napon belül.
* Helyszín bejárás.
* Magyar nyelvű és német nyelvű narráció felvétele a stúdióban.
* Forgatás.
* 3. megbeszélés a pedagógusokkal és a Vas Megyei Önkormányzati Hivatallal.